9ac64d05af7d41240427c29c89c45757

 Min mor har lige fundet ud af at Jeg ser pornografi, og det er jeg meget bange for at det bliver akavet eller hun bliver ubehagelig. Hvad skal jeg gøre? Hilsen en person.  
Hvad skal jeg gøre hvis min mor har set det?
============================================


ungzone.dk
2021.04

Kære du, 

Jeg forstår godt, hvis du synes, at det er pinligt eller ubehageligt, at din mor har opdaget, at du har set porno. Men jeg synes, at du skal prøve at lade være med at tænke så meget mere på det, selvom det måske kan være svært.

Jeg tror, at de fleste forældre er klar over, at deres teenagebørn måske godt kan finde på at se porno engang imellem, så jeg tror ikke nødvendigvis, at det er noget din mor vil tænke så meget mere over eller være sur over. Måske synes hun også bare, at det er lidt pinligt, at hun kom til at opdage noget, hun ikke skulle have vidst :-) Og så vil hun nok heller ikke bringe det op.

Så prøv at lade være med at tænke så meget mere på det, så tror jeg nok, at det skal gå over igen, og at din mor også glemmer det igen.

Jeg håber, mit svar kan hjælpe dig. Du er altid velkommen til at skrive igen!

Hilsen Iben

 

 Hej du

Det er helt normalt at en dreng i din alder bliver nysgerrig på sådan noget - og det er jeg ret sikker på at din mor også selv er klar over.   
Måske hun allerede godt vidst det ville ske en dag, at sin søn begyndte at se sådan noget.  
Dine forældre har jo selv været unge engang.  
Så det tror jeg ikke hun tager så tungt, det er meget almindeligt for teenagere at blive nysgerrige på, på et eller andet tidspunkt.  
  
Så det skal du ikke have det akavet med, selvom jeg godt kan forstå det kan være lidt pinligt. Men det går hurtigt over igen - din mor har selv været ung engang og ved nok godt at det her vil ske på et eller andet tidspunkt. Det der skam intet i vejen med.  
  
Håber du kan bruge mit svar - ellers er du meget velkommen til at skrive herind igen :-)  
  
M.v.h. Line

 